wickkiey/tamil-wikipedia-chunked huggingface dataset:
# பியூபோர்ட் மக்களவைத் தொகுதி

## கோலா பென்யூ மாவட்டம்

கோலா பென்யூ மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். கோலா பென்யூ (*Kuala Penyu Town*) நகரம், கோலா பென்யூ மாவட்டத்தின் தலைநகரம் ஆகும். சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.  
கோலா பென்யூ மாவட்டத்தில் டூசுன் பழங்குடியினர் மிகுதியாக வாழ்கின்றனர். கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் கடற்கரை; சாவாங்கான் கடற்கரை; சுங்கை லபுவான் நீர் முகப்பு போன்ற கடற்கரைகளைக் குறிப்பிட்டுச் சொல்லலாம்.  
கோலா பென்யூ நகரின் மையத்தில் ஓடும் சுங்கை லபுவான் நதியின் பெயரில் இருந்து சுங்கை லபுவான் முகத்துவாரத்திற்குப் பெயர் பெறப்பட்டது. இந்த மாவட்டத்திற்கு "ஆமை" வடிவத்திலான கற்களில் இருந்து அதன் பெயர் பெறப்பட்டது. மலாய் மொழியில் ’கோலா’ (*Kuala*) என்றால் ஆற்றின் முகத்துவாரம்; ’பென்யூ’ (*Penyu*) என்றால் ஆமை என்று பொருள்படும்.
# பியூபோர்ட் மக்களவைத் தொகுதி

## பியூபோர்ட் மக்களவைத் தொகுதி

| பியூபோர்ட் நாடாளுமன்ற உறுப்பினர்கள் (1995 - 2023) |  |  |  |  |
| --- | --- | --- | --- | --- |
| 9-ஆவது மக்களவை | P154 | 1995–1999 | நூர்னிக்மன் அப்துல்லா
*(Nurnikman Abdullah)* | ****
<small></small> |
| 10-ஆவது மக்களவை | 1999–2004 | அனிபா அமான்
*(Anifah Aman)* |  |  |
| 11-ஆவது மக்களவை | P177 | 2004–2008 | அசிசா முகமது டுன்
*(Azizah Mohd Dun)* |  |
| 12-ஆவது மக்களவை | 2008–2011 | லாஜிம் உகின்
*(Lajim Ukin)* |  |  |
| 2011–2013 | **** |  |  |  |
| 13-ஆவது மக்களவை | 2013–2018 | அசிசா முகமது டுன்
*(Azizah Mohd Dun)* | ****
<small></small> |  |
| 14-ஆவது மக்களவை | 2018 |  |  |  |
| 2018–2019 | **** |  |  |  |
| 2019-2020 | ****
<small></small> |  |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | சித்தி அமினா அச்சிங்
*(Siti Aminah Aching)* | ****
<small></small> | } |
# புதுச்சேரி சட்டமன்றத் தேர்தல், 1990

**புதுச்சேரி சட்டமன்றத் தேர்தல், 1990** (*1990 Pondicherry Legislative Assembly election*) என்பது இந்திய ஒன்றிய பகுதியான புதுச்சேரி (அப்போது பாண்டிச்சேரி) சட்டமன்றத்தின் 30 தொகுதிகளுக்கான உறுப்பினர்களைத் தேர்ந்தெடுப்பதற்காகப் பிப்ரவரி 1990-இல் நடைபெற்ற தேர்தல்கள் ஆகும். இந்திய தேசிய காங்கிரசு அதிக மக்கள் வாக்குகளுடன் அதிக இடங்களையும் வென்றது. ஆனால் திராவிட முன்னேற்றக் கழகத்தின் எம். டி. ஆர். ராமச்சந்திரன் புதுச்சேரியின் முதலமைச்சராக நியமிக்கப்பட்டார். இவரது கட்சி இந்திய பொதுவுடமைக் கட்சியுடனும் ஜனதா தளத்துடன் கூட்டணி வைத்திருந்தது.
# சோதனை மலை

**சோதனை மலை** (*Mount of Temptation*) என்பது பாலத்தீன நாட்டின் மேற்குக் கரையில் உள்ள எரிக்கோ நகரில் உள்ளது. இது வரலாற்று ரீதியாக ஒரு பண்டைய |மக்கபேயர் கோட்டையின் தளமாகவும், பண்டைய கிறிஸ்தவ பாரம்பரியத்தின்படி புதிய ஏற்பாட்டில் மத்தேயு மாற்கு மற்றும் லூக்காவின் நற்செய்திகளில் விவரிக்கப்பட்டுள்ள இயேசுவின் சோதனையின் இடமாக அடையாளப்படுத்துகிறது. அதில் 'மிக உயர்ந்த இடம்' என்று கூறப்படுகிறது. பிசாசு இயேசுவுக்கு உலக அரசுகளைக் கொடுப்பதாகக் கூறி சோதித்தது.
# சொதோம் மலை

தூண்.]]  
**சொதோம் மலை** (*Mount Sodom*, ) என்பது இஸ்ரேலில் சாக்கடலின் தென்மேற்குப் பகுதியில் உள்ள ஒரு மலையாகும். இது யூத பாலைவன இயற்கை காப்பகத்தின் ஒரு பகுதியாகும். இம்மலை சொதோம் என்ற புகழ்பெற்ற நகரத்திலிருந்து அதன் பெயரைப் பெற்றது. அதன் அழிவு விவிலியத்தில் ஒரு விடயமாக விபரிக்கப்பட்டுள்ளது.
# தெற்கத்திய செவ்வலகு இருவாய்ச்சி

**தெற்கத்திய செவ்வலகு இருவாய்ச்சி** (*Southern red-billed hornbill*) என்பது புசெரோடிடே குடும்பத்தைச் சேர்ந்த இருவாய்ச்சி சிற்றினமாகும். இது தென்னாப்பிரிக்காவின் புன்னிலம் மற்றும் உலர்ந்த புதர் நிலங்களைத் தாயகமாகக் கொண்டுள்ளது. இது மேற்கு நமீபியாவின் வறண்ட வனப்பகுதிகளில் உள்ள தமரா செவ்வலகு இருவாய்ச்சி என்ற நெருங்கிய உறவினர் மூலம் மாற்றப்படுகிறது. ஐந்து செவ்வலகு இருவாய்ச்சிகளும் முன்பு ஒத்த இனங்களாகக் கருதப்பட்டன.
# தெற்கத்திய செவ்வலகு இருவாய்ச்சி

## துணையினங்கள்

இது பொதுவாக ஓர் ஒற்றை உயிரலகாக வகைப்படுத்தப்படுகிறது. ஆனால் இரண்டு கூடுதல் துணையினங்கள் முன்மொழியப்பட்டுள்ளன.  
- *தோக்குசு ரூபிரோசுட்ரிசு* <small>சுந்தேவால், 1850</small>-ட்ரான்சுவால், தெற்கு போட்சுவானா மற்றும் தெற்கு சிம்பாப்வேயின் புஷ்வெல்ட் பகுதிகள்
- *தோக்குசு ரூபிரோசுட்ரிசு டிஜென்சு* <small>கிளான்சி, 1964</small>-தாழ்வான கிழக்குப் பகுதி
- *தோக்குசு ரூபிரோசுட்ரிசு நாகமிஎன்சிசு* <small>இராபர்ட்சு, 1932</small>-வடக்கு நமீபியா முதல் வடக்கு சிம்பாப்வே வரை  
*தோ. ரூ. தேஜென்சு* அளவில் மிகச்சிறியது, ஆனால் *தோ. ரூ. என்காமியென்சிசு* பழுப்பு நிற இறகுகளுடன் மிகவும் தனித்துவமான வால் பட்டைகளுடன் காணப்படும். வேறுபாடுகள் தெளிவாகத் தெரிகின்றது.
# தெற்கத்திய செவ்வலகு இருவாய்ச்சி

## விளக்கம்

பாலினங்கள் ஒத்தவை, ஆனால் ஆண் பறவைகள் பெண் பறவைகளை விடப் பெரியவை. ஆண் பறவைகள் ஓரளவு நீளமான அலகுகளைக் கொண்டுள்ளன. கீழுதடு கருப்பு நிறத்திலோ அல்லது மாறுபட்டோ காணப்படும்.
# தெற்கத்திய செவ்வலகு இருவாய்ச்சி

## பழக்கங்கள்

இதன் குரல், முடுக்கிவிடப்பட்ட தொடர் குறிப்புகளுடன் உள்ளன, குக் குக்... இந்த இரட்டைக் குறிப்புகள் உச்சத்தில் முடிவடைகிறது. *குக்-வே குக்-வீ*. மற்ற செவ்வலகு இருவாய்ச்சிகளைப் போலல்லாமல், தெற்கு செவ்வலகு இருவாய்ச்சி இறகுகளைக் காட்சிப்படுத்துவதில்லை.
# 12வது சினிமா எக்ஸ்பிரஸ் விருதுகள்

**12வது சினிமா எக்ஸ்பிரஸ் விருதுகள்** (*12th Cinema Express Awards*) என்பது 22 ஏப்ரல் 1992 அன்று வழங்கப்பட்ட திரைப்ப விருதுகளாகும். இந்த விருதுகள் 1991 இல் வெளியான தென்னிந்திய திரைப்படங்களில் இருந்து சிறந்தவைகளைத் தேர்ந்தெடுத்து அளிக்கபட்டன. இவை பிப்ரவரியில் அறிவிக்கப்பட்டன.
# 12வது சினிமா எக்ஸ்பிரஸ் விருதுகள்

## தமிழ்

| சிறந்த படம் | பாலு | *சின்னத் தம்பி* |  |
| --- | --- | --- | --- |
| சிறந்த நடிகர் | இரசினிகாந்து | *தளபதி* |  |
| சிறந்த நடிகை | குஷ்பு | *சின்ன தம்பி* |  |
| சிறந்த நடிகர் (சிறப்பு விருது) | கமல்ஹாசன் | *குணா* |  |
| சிறந்த நடிகை (சிறப்பு விருது) | கௌதமி | *நீ பாதி நான் பாதி* |  |
| சிறந்த இயக்குநர் | பி. வாசு | *சின்ன தம்பி* |  |
| சிறந்த குணச்சித்திர நடிகர் | விஜயகுமார் | *சேரன் பாண்டியன்* |  |
| சிறந்த குணச்சித்திர நடிகை | ஸ்ரீவித்யா | *தளபதி* |  |
| சிறந்த கதை எழுத்தாளர் | கே. பாக்யராஜ் | *பவுனு பவுனுதான்* |  |
| சிறந்த உரையாடல் எழுத்தாளர் | பாலகுமாரன் | *குணா* |  |
| சிறந்த பாடல் எழுத்தாளர் | கங்கை அமரன் | *தர்மதுரை* |  |
| சிறந்த புது முக நடிகர் | ராஜ்கிரண் | *என் ராசாவின் மனசிலே* |  |
| சிறந்த புது முக நடிகை | சுகன்யா | *புது நெல்லு புது நாத்து* |  |
| சிறந்த புது முக இயக்குநர் | கதிர் | *இதயம்* |  |
| சிறந்த வில்லன் நடிகர் | ஆனந்தராஜ் | *மாநகர காவல்* |  |
| சிறந்த இசையமைப்பாளர் | தேவா | *புது மனிதன்* மற்றும் *வசந்தகால பறவை* |  |
| சிறந்த ஒளிப்பதிவாளர் | ராஜராஜன் | *கேப்டன் பிரபாகரன்* |  |
| சிறந்த நடன பயிற்சியாளர் | டி. கே. எஸ். பாபு | பல்வேறு படங்கள் |  |
| சிறந்த சண்டைப் பயிற்சியாளர் | சூப்பர் சுப்பராயன் | பல்வேறு |  |
| சிறந்த நகைச்சுவை நடிகர் | கவுண்டமணி | *சின்ன தம்பி* |  |
| சிறந்த நகைச்சுவை நடிகை | மனோரமா | *பொண்டாட்டி சொன்னா கேட்டுக்கணும்* |  |
| சிறந்த பின்னணிப் பாடகர் | மனோ | *சின்ன தம்பி* |  |
| சிறந்த பின்னணிப் பாடகி | சுவர்ணலதா | *சின்ன தம்பி* |  |
| சிறந்த குழந்தை நட்சத்திரம் | மாஸ்டர் சிலம்பரசன் | *சாந்தி எனது சாந்தி* | } |
# 12வது சினிமா எக்ஸ்பிரஸ் விருதுகள்

## தெலுங்கு

| சிறந்த படம் | வி. தொரசாவாமிராஜு | *சீதாராமய்யா காரி மனவரலு* |  |
| --- | --- | --- | --- |
| சிறந்த நடிகர் | அக்கினேனி நாகேஸ்வர ராவ் | *சீதாராமய்யா காரி மனவரலு* |  |
| சிறந்த நடிகை | மீனா | *சீதாராமய்யா காரி மனவரலு* |  |
| சிறந்த இயக்குனநர் | கிராந்தி குமார் | *சீதாராமய்யா காரி மனவரலு* | } |
# 12வது சினிமா எக்ஸ்பிரஸ் விருதுகள்

## மலையாளம்

| சிறந்த படம் | ஜி. ஜெயக்குமார் | *பெருந்தச்சன்* |  |
| --- | --- | --- | --- |
| சிறந்த நடிகர் | திலகன் | *பெருந்தச்சன்* |  |
| சிறந்த நடிகை | ரேவதி | *கிலுக்கம்* |  |
| சிறந்த இயக்குநர் | பிரியதர்சன் | *கிலுக்கம்* | } |
# 12வது சினிமா எக்ஸ்பிரஸ் விருதுகள்

## சாலிடேர் எக்சலென்சி விருதுகள்

இந்த துறையில் திரைப்படத் தயாரிப்பாளர் ஜி. வெங்கடேஸ்வரன், பின்னணிப் பாடகி எஸ். ஜானகி, கலை இயக்குநர் தோட்டா தரணி, சிறப்பு விளைவு கலைஞர் வெங்கி ஆகியோருக்கு சாலிடோர் எக்சலென்சி விருதுகள் வழங்கப்பட்டன.
# இலித்தியம் அறுபுளோரோ ஆர்சனேட்டு

**இலித்தியம் அறுபுளோரோ ஆர்சனேட்டு** (*Lithium hexafluoroarsenate*) என்பது LiAsF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இலித்தியம் அறுபுளோரோ ஆர்சனேட்டு

## தயாரிப்பு

ஆர்சனிக்கு பெண்டாபுளோரைடுடன் நீர்ம ஐதரசன் புளோரைடில் கரைக்கப்பட்ட இலித்தியம் புளோரைடைச் சேர்த்து வினைபுரியச் செய்தால் இலித்தியம் அறுபுளோரோ ஆர்சனேட்டு உருவாகும்.  
::LiF + AsF<sub>5</sub> -> LiAsF<sub>6</sub>
# இலித்தியம் அறுபுளோரோ ஆர்சனேட்டு

## இயற்பியல் பண்புகள்

இலித்தியம் அறுபுளோரோ ஆர்சனேட்டு படிகங்களாக உருவாகிறது. நீர் மற்றும் கரிம கரைப்பான்கள் இரண்டிலும் நன்கு கரைகிறது. Li[AsF<sub>6</sub>]•H<sub>2</sub>O என்ற படிகநீரேற்றை இது உருவாக்குகிறது. அதன் படிகங்கள் சாய்சதுரத் திண்ம அமைப்பில் உள்ளன.
# இலித்தியம் அறுபுளோரோ ஆர்சனேட்டு

## வேதிப் பண்புகள்

இலித்தியம் அறுபுளோரோ ஆர்சனேட்டு வலுவான ஆக்சிசனேற்ற முகவர்கள், ஒடுக்கும் முகவர்கள், வலுவான அமிலங்கள் மற்றும் காரங்களுடன் தீவிரமாக வினையில் ஈடுபடுகிறது. சிதைவு ஹைட்ரஜன் புளோரைடு, இலித்தியம் அறுபுளோரோ ஆர்சனேட்டு சிதைவடைந்தால் ஐதரசன் புளோரைடு, ஆர்சனிக்கு ஆக்சைடுகள் மற்றும் இலித்தியம் ஆக்சைடு ஆகியவற்றை உருவாக்குகிறது.
# இலித்தியம் அறுபுளோரோ ஆர்சனேட்டு

## பயன்கள்

இலித்தியம்-அயனி மின்கலன்கள் தயாரிப்பில் இலித்தியம் அறுபுளோரோ ஆர்சனேட்டு பயன்படுத்தப்படுகிறது.
# சிபித்தாங் மக்களவைத் தொகுதி

சிபித்தாங் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1995-ஆம் ஆண்டில் இருந்து சிபித்தாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# சிபித்தாங் மக்களவைத் தொகுதி

## சிபித்தாங் மாவட்டம்

சிபித்தாங் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். சிபித்தாங் (*Sipitang Town*) நகரம், சிபித்தாங் மாவட்டத்தின் தலைநகரம் ஆகும். சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.  
1884-ஆம் ஆண்டு வரையில், சிபித்தாங் மாவட்டம், புரூணை சுல்தானகத்தின் முன்னாள் பிரதேசமாகும். நவம்பர் 5, 1884-இல், சிபித்தாங்; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனத்திற்கு (*North Borneo Chartered Company*), அப்போதைய புரூணை சுல்தான் விட்டுக் கொடுத்தார்.
# சிபித்தாங் மக்களவைத் தொகுதி

## சிபித்தாங் மாவட்டம்

### சிபித்தாங் கடற்கரை

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. லாங் மியோ (*Long Mio*) மற்றும் லாங் பாசியா (*Long Pasia*) எனும் சுற்றுச்சூழல் சுற்றுலா கிராமங்கள் இந்த மாவட்டத்தில் உள்ளன.  
இந்தக் கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு.
# சிபித்தாங் மக்களவைத் தொகுதி

## சிபித்தாங் மக்களவைத் தொகுதி

| சிபித்தாங் நாடாளுமன்ற உறுப்பினர்கள் (1995 - 2023) |  |  |  |  |
| --- | --- | --- | --- | --- |
| 9-ஆவது மக்களவை | P155 | 1995-1999 | யூசோப் யாக்கோப்
*(Yusof Yacob)* | ****
<small></small> |
| 10-ஆவது மக்களவை | 1999-2004 |  |  |  |
| 11-ஆவது மக்களவை | P178 | 2004-2008 |  |  |
| 12-ஆவது மக்களவை | 2008-2013 | சப்பாவி அகமட்
*(Sapawi Ahmad)* |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 | யமானி அபிஸ் மூசா
*(Yamani Hafez Musa)* |  |  |
| 2018-2019 | **** |  |  |  |
| 2019-2020 | ****
<small></small> |  |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022 | மாட்பாலி மூசா
*(Matbali Musah)* |  |  |
| 2022–தற்போது வரையில் | **** | } |  |  |
# சீசியம் புளோரோ அலுமினேட்டு

**சீசியம் புளோரோ அலுமினேட்டு** (*Caesium fluoroaluminate*) என்பது AlCs<sub>2</sub>F<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத் தூளாக இச்சேர்மம் காணப்படுகிறது. இதன் உருகுநிலை 429.5 செல்சியசு வெப்பநிலையாகும். சீசியம் புளோரோ அலுமினேட்டு நீரில் கரையாது.
# பொட்டாசியம் அறுபுளோரோ அலுமினேட்டு

**பொட்டாசியம் அறுபுளோரோ அலுமினேட்டு** (*Potassium hexafluoroaluminate*) என்பது K<sub>3</sub>AlF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கிரையோலைட்டு என்ற கனிமமாக இது இயற்கையில் தோன்றுகிறது.
# பொட்டாசியம் அறுபுளோரோ அலுமினேட்டு

## தயாரிப்பு

அதிக வெப்பநிலையில் பொட்டாசியம் ஐதராக்சைடுடன் நீரற்ற ஐதரசன் புளோரைடு மற்றும் அலுமினியம் ஐதராக்சைடு இரண்டின் வினையிலிருந்து பெறப்படும் புளோரோ அலுமினிக்கு அமிலத்துடன் சேர்த்து வினைபுரியச் செய்தால் பொட்டாசியம் அறுபுளோரோ அலுமினேட்டு உருவாகும். வினையைத் தொடர்ந்து வடிகட்டி, உலர்த்தி, உருக்கி மற்றும் நசுக்கி இதைப் பயன்படுத்தலாம்.  
:6HF + Al(OH)<sub>3</sub> → AlF<sub>3</sub>·3HF + 3H<sub>2</sub>O
:AlF<sub>3</sub>·3HF + 3KOH → K<sub>3</sub>AlF<sub>6</sub> + 3H<sub>2</sub>O
# பொட்டாசியம் அறுபுளோரோ அலுமினேட்டு

## இயற்பியல் பண்புகள்

பொட்டாசியம் அறுபுளோரோ அலுமினேட்டு பார்ப்பதற்கு வெள்ளை நிறத்தில் இருந்து வெளிர் சாம்பல் நிறத் தூளாகத் தோன்றுகிறது. இது தண்ணீரில் சிறிது கரைகிறது.  
*I*4<sub>1</sub>/*a*. என்ற இடக்குழுவில் நாற்கோணப் படிகத்திட்டத்தில் நிறமற்ற படிகங்களாக பொட்டாசியம் அறுபுளோரோ அலுமினேட்டு உருவாகிறது.
# பொட்டாசியம் அறுபுளோரோ அலுமினேட்டு

## பயன்கள்

பொட்டாசியம் அறுபுளோரோ அலுமினேட்டு ஒரு பற்றவைக்கும் முகவராகப் பயன்படுத்தப்படுகிறது.  
பூச்சிக்கொல்லிகள் உற்பத்தி, கண்ணாடி பொருட்கள் உற்பத்தி மற்றும் கனிமப் பூச்சு தொழில் ஆகியவற்றிலும் பயன்படுத்தப்படுகிறது. அலுமினியம் தயாரித்தலில் பாக்சைட்டு தாதுவை கரைக்கும் கரைப்பானாகவும் பொட்டாசியம் அறுபுளோரோ அலுமினேட்டு பயன்படுகிறது.
# மருத்துவச் சிகிச்சை உளவியல்

**மருத்துவச் சிகிச்சை உளவியல்** (*Clinical psychology*) என்பது மனித அறிவியல், நடத்தை அறிவியல், கோட்பாடு மற்றும் மருத்துவ அறிவு ஆகியவற்றின் ஒருங்கிணைப்பு ஆகும். இது உளவியல் அடிப்படையிலான துன்பம் அல்லது உளப் பிறழ்ச்சியைப் புரிந்துகொள்வது, தடுப்பது மற்றும் விடுவிப்பது மற்றும் அகநிலை மன நலம் மற்றும் தனிப்பட்ட வளர்ச்சியை மேம்படுத்துதல் ஆகியவற்றை உள்ளடக்கிறது. அதன் நடைமுறையில் மையமானது உளவியல் மதிப்பீடு, மருத்துவ உருவாக்கம், உளச்சிகிச்சை ஆகியவை ஆகும். இருப்பினும் மருத்துவச் சிகிச்சை உளவியலாளர்கள் ஆராய்ச்சி, கற்பித்தல், ஆலோசனை, தடயவியல் சாட்சியம், நிரல் மேம்பாடு, நிர்வாகம் ஆகியவற்றில் ஈடுபடுகின்றனர். பல நாடுகளில், மருத்துவ உளவியல் என்பது ஒரு ஒழுங்குபடுத்தப்பட்ட மனநலத் தொழில்முறையாக உள்ளது.
# இரா. கோ. கர் மருத்துவக் கல்லூரி மற்றும் மருத்துவமனை

## வரலாறு

1886இல் கொல்கத்தா மருத்துவப் பள்ளியாக உருப்பெற்ற காலத்தில் இக்கல்லூரிக்கு உடனாய மருத்துவக்கல்லூரி இல்லாதிருந்தது. தற்போதைய பாக்கித்தானின் இலாகூரின் மாயோ மருத்துவமனையுடன் இணைக்கப்பட்டிருந்தது. 1918 முதல் 1948 வரை அப்போதைய வங்காள ஆளுநர் கார்மைக்கேலை பெருமைப்படுத்தும் விதமாக இக்கல்லூரி கார்மைக்கேல் மருத்துவக் கல்லூரி என பெயரிடப்பட்டது. இதன் உருவாக்கத்திற்கு முதன்மைக் காரணமாக இருந்த **மருத்துவர் இராதா கோபிந்த கர்** நினைவாக இந்திய விடுதலைக்குப் பிறகு மே 12, 1948 அன்று தற்போதைய பெயர் சூட்டப்பட்டது. மே 1958 முதல் இக்கல்லூரி மேற்கு வங்க அரசின் ஆளுகைக்குக் கீழ் வந்தது. கல்லூரியின் இரண்டாமாண்டு பட்டமேற்படிப்பு பயிற்சி மருத்துவரின் உயிரற்ற உடல் கல்லூரியின் கருத்தரங்க அறையில் கண்டெடுக்கப்பட்டது. தொடர்ந்து நடந்த பிணக் கூறாய்வில் அப்பெண் மருத்துவர் வன்கலவி செய்யப்பட்டு கொலையுண்டது அறியப்பட்டது. இந்நிகழ்வு நாடளாவிய பரவலான போராட்டங்களை ஏற்படுத்தியது. இந்தியாவில் மருத்துவர்களுக்கான பாதுகாப்பு குறித்த கேள்விகளையும் எழுப்பியுள்ளது.
# சகவாசம்

**சகவாசம்** (*Sahavasa*) என்பது ஒரு சமசுகிருதச் சொல், இதன் பொருள் ஒன்றாக வசிப்பது அல்லது நெருங்கிய தோழமை என்பதாகும். இது ஒரு ஆன்மீக ஒதுங்கு நிலையையோ அல்லது ஒரு குரு அல்லது தலைமையால் நடத்தப்படும் ஒரு கூட்டத்தையும் குறிக்கலாம், இதனால் அவரது பக்தர்கள் அவரது உடனிருப்பை அனுபவிக்க முடியும். இது அவரது உயிருடன் இருக்கும் போது அவருடனிருந்து அளவளாவும் நோக்கத்துடனோ அல்லது அவரை நினைவுகூரும் வகையில் அவரது ஆதரவாளர்கள் சந்திக்கும் ஒரு கூட்டமோ ஆகும்.
# இரானாவ் மக்களவைத் தொகுதி

இரானாவ் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து இரானாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# இரானாவ் மக்களவைத் தொகுதி

## இரானாவ் மாவட்டம்

இரானாவ் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் இரானாவ் நகரம். சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.  
இரானாவ் நகரம்ம் கோத்தா கினபாலு மாநகரத்திற்கு கிழக்கே 108கி.மீ. (67மைல்); சண்டக்கான் நகரத்திற்கு மேற்கே 227கி.மீ. (141மைல்) தொலைவில் உள்ளது. இரானாவ் மாவட்டம் முற்றிலும் நிலத்தால் சூழப்பட்ட மாவட்டம் ஆகும்.
# இரானாவ் மக்களவைத் தொகுதி

## இரானாவ் மாவட்டம்

### மேட்டு நில வேளாண்மை

இரானாவ் மாவட்டம் அதன் மலைப்பாங்கான புவியியல் அமைப்பிற்காகப் பெயர் பெற்றது. சபா மாநிலத்தில், இந்த மாவட்டம்தான் அதிகமான மலையகக் காய்கறிகளை உற்பத்தி செய்கிறது.  
கடல் மட்டத்தில் இருந்து 1,176 மீட்டர் உயரத்தில் இருப்பதால், சுற்றுலாத் துறையும்; மேட்டு நில வேளாண்மையும் முக்கிய தொழில்களாக உள்ளன. 2010-ஆம் ஆண்டுகளிலேயே, அதன் சுற்றுலாத் தலங்கள் அரை மில்லியன் சுற்றுலாப் பயணிகளை ஈர்த்துள்ளன.
# இரானாவ் மக்களவைத் தொகுதி

## இரானாவ் மக்களவைத் தொகுதி

| இரானாவ் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P179 | 2004-2008 | பெர்னார்ட் கிலுக் தும்போக்
*(Bernard Giluk Dompok)* | ****
**** |
| 12-ஆவது மக்களவை | 2008-2013 | சிரிங்கான் குபாட்
*(Siringan Gubat)* |  |  |
| 13-ஆவது மக்களவை | 2013-2018 | இவோன் இபின்
*(Ewon Ebin)* |  |  |
| 14-ஆவது மக்களவை | 2018-2020 | ஜோனாதன் யாசின்
*(Jonathan Yasin)* | ****
<small> |  |
| 2020–2022 | ****
<small></small> |  |  |  |
| 15-ஆவது மக்களவை | 2022 |  |  |  |
| 2022–தற்போது வரையில் | **** | } |  |  |
# அந்தகன்

***அந்தகன்*** (*Andhagan*) என்பது தியாகராஜன் இயக்கத்தில் *ஸ்டார் மூவிஸ்* தயாரித்த 2024இல் தமிழ் மொழியில் வெளியான அதிரடித் திரைப்படமாகும். இப்படத்தில் சிம்ரன், பிரியா ஆனந்து, கார்த்திக், சமுத்திரக்கனி, ஊர்வசி, யோகி பாபு, கே. எஸ். ரவிக்குமார், வனிதா விஜயகுமார் மற்றும் மனோபாலா ஆகியோருடன் பிரசாந்த் முக்கியக் கதாபாத்திரத்தில் நடித்துள்ளார். இது 2018 ஆம் ஆண்டு இந்தி மொழியில் வெளியான *அந்தாதூன்* என்ற படத்தின் மறு ஆக்கம் ஆகும். பார்வையற்ற இசைக் கலைஞரை கதை பின்தொடர்கிறது. அவனே அறியாமல் ஒரு கொலையில் சிக்கிக் கொள்கிறான்.  
கோவிட்-19 பெருந்தொற்று காரணமாக ஏற்பட்ட தயாரிப்பு தாமதங்களைத் தொடர்ந்து *அந்தகன்* 2024 ஆகத்து 9 அன்று திரையரங்குகளில் வெளியிடப்பட்டது. இந்தப் படம் பொதுவாக நேர்மறையான விமர்சனங்களையும் பார்வையாளர்களின் வரவேற்பையும் பெற்றது, சிலர் இது பிரசாந்தின் நீண்ட கால தாமதமான மறுபிரவேசம் என்று கூறினர்.
# அந்தகன்

## கதைச் சுருக்கம்

புதுச்சேரியை சேர்ந்த கிருஷ்ணா ( பிரசாந்த் ) ஒரு வளர்ந்து வரும் பியானோ கலைஞர் ஆவார். அவர் தனது பியானோ திறன்களை மேம்படுத்துவதற்கான ஒரு பரிசோதனையாக தான் பார்வையற்றவராக இருப்பதாக நடிக்கிறார். இவரது திறமையைக் கண்ட கார்த்திக் தனது மனைவி சிமிக்கு ( சிம்ரன் ) கிருஷ்ணாவை அறிமுகப்படுத்த தனது வீட்டிற்கு அழைக்கிறார்.  
கார்த்திக்கின் வீட்டுக்கு வந்த கிருஷ்ணா கார்த்திக்கின் கொலையை பார்க்க நேரிடுகிறது. சிமியின் காதலனான மனோகர் ( சமுத்திரக்கனி ) குளியலறையில் ஒளிந்து கொண்டிருப்பதையும் கிருஷ்ணா காண்கிறார். இதனால் அவருக்கு அடுத்தடுத்து ஏற்படும் பிரச்சனை ஏற்படுகிறது.
# அந்தகன்

## இசை

படத்திற்கு சந்தோஷ் நாராயணன் இசையமைத்துள்ளார். குக்கூ (2014) படத்தில் இவரது இசையால் ஈர்க்கப்பட்ட பின்னர் தியாகராஜன் இவரை இப்படத்திற்கு இசையமைப்பாளராகத் தேர்ந்தெடுத்தார். படத்தின் பாடல் உரிமையை சோனி மியூசிக் இந்தியா நிறுவனம் வாங்கியது.
# சபா ஐக்கிய மக்கள் கட்சி

**சபா ஐக்கிய மக்கள் கட்சி** (ஆங்கிலம்: *United Sabah People's Party*; மலாய்: *Parti Bersatu Rakyat Sabah*) (**PBRS**) என்பது மலேசியாவின் சபா மாநிலத்தில் செயல்பாட்டில் உள்ள ஒரு சிறுபான்மை அரசியல் கட்சியாகும். தற்போது சபா ஐக்கிய மக்கள் கட்சி அதன் தலைவர் ஆர்தர் ஜோசப் குருப் *(Arthur Joseph Kurup)* தலைமையில் உள்ளது.  
இதற்கு முன்னர் 1994 முதல் 2023 வரை, இந்தக் கட்சி அதன் நிறுவனர் மற்றும் அதன் முதல் தலைவரான ஜோசப் குருப் *(Joseph Kurup)* என்பவரால் வழிநடத்தப்பட்டது. இந்தக் கட்சி அதிகாரப்பூர்வமாக 1994 முதல் பாரிசான் நேசனல் (**BN**) கூட்டணியின் ஓர் அங்கமாக உள்ளது. 2018 முதல் 2020 வரையிலான ஒரு குறுகிய காலத்திற்கு பாரிசான் நேசனல் கூட்டணியில் இருந்து விலகி இருந்தது.
# சபா ஐக்கிய மக்கள் கட்சி

## பொது

11 மார்ச் 1994 அன்று, ஐக்கிய சபா கட்சியின் *(United Sabah Party (PBS)* உறுப்பினர்கள் சிலரைக் கொண்டு ஜோசப் குருப் என்பவரால் சபா ஐக்கிய மக்கள் கட்சி உருவாக்கப்பட்டது. 10 சூன் 1994 அன்று, ஆளும் பாரிசான் நேசனல் கூட்டணியில் அங்கம் வகிக்கும் கட்சிகளில் ஒன்றாக இந்தக் கட்சி ஏற்றுக்கொள்ளப்பட்டது.  
2018 மலேசிய பொதுத் தேர்தலில் பாரிசான் நேசனல் கூட்டணி வீழ்ச்சி அடைந்ததைத் தொடர்ந்து, அந்தக் கூட்டணியில் இருந்து சபா ஐக்கிய மக்கள் கட்சி வெளியேற முடிவு செய்வதாக அக்கட்சியின் தலைவர் ஜோசப் குருப் கூறினார். பின்னர், புதிய ஆளும் பாக்காத்தான் அரப்பான் *(PH)* கூட்டணியில் சேர விண்ணப்பித்தது. இருப்பினும் அந்த விண்ணப்பம் பின்னர் புறக்கணிக்கப்பட்டது.
# சபா ஐக்கிய மக்கள் கட்சி

## மலேசிய அரசியல் நெருக்கடி 2020-2022

மார்ச் 2020-இல் ஏற்பட்ட, மலேசிய அரசியல் நெருக்கடி 2020-2022யின் காரணமாக மலேசியாவின் ஆளும் கட்சியாக இருந்த பாக்காத்தான் அரப்பான் கூட்டணி வீழ்ச்சி அடைந்தது. அதைத் தொடர்ந்து, பாரிசான் நேசனல் கூட்டணியில் இந்த சபா ஐக்கிய மக்கள் கட்சி மீண்டும் இணைந்து கொண்டது. அப்போது இருந்து இந்தக் கட்சி பாரிசான் நேசனல் கூட்டணியில் ஓர் உறுப்புக் கட்சியாக இயங்கி வருகிறது.
# சபா ஐக்கிய மக்கள் கட்சி

## மலேசிய மக்களவை

மலேசிய மக்களவையில் இந்தக் கட்சிக்கு ஓர் இடம் மட்டுமே உள்ளது.  
| மாநிலம் | #. | தொகுதி | உறுப்பினர் | கட்சி |
| --- | --- | --- | --- | --- |
| P182 | பென்சியாங்கான் | ஆர்தர் ஜோசப் குருப் | PBRS |  |
| மொத்தம் | } |  |  |  |
# பாரதீய ஜவான் கிசான் கட்சி

**பாரதிய ஜவான் கிசான் கட்சி** (*Bharatheeya Jawan Kisan Party*) என்பது முன்னாள் படை வீரர்கள் மற்றும் தேசிய படைவீரர் ஒருங்கிணைப்புக் குழு உறுப்பினர்களால் உருவாக்கப்பட்ட ஒரு இந்திய அரசியல் கட்சியாகும்.  
மத்திய மற்றும் மாநில அரசுகளின் கொள்கைகளுக்கு எதிராக இக்கட்சி உருவாக்கப்பட்டது. தற்போதைய ஆட்சி அதிகாரத்தில் உள்ள கட்சிகள் மக்கள், விவசாயிகள் மற்றும் ஓய்வு பெற்ற பாதுகாப்பு பணியாளர்களின் நியாயமான கோரிக்கைகளை புறக்கணிக்கிறது என்று கூறுகிறது. கட்சியின் முதல் கூட்டம் 2020 ஜனவரி 1 அன்று கேரளா கண்ணூரில் நடைபெற்றது. இக்கட்சியின் தேசியத் தலைவராக ராமச்சந்திரன் பவிலேரி உள்ளார். சாக்கோ கரிம்பில் தேசிய செயலாளராகவும், தம்பன் கே. ஏ பொருளாளராகவும் உள்ளனர்.
# மருத்துவ உளவியல்

**மருத்துவ உளவியல்** (*Medical psychology*) என்பது மருத்துவ செயற்பாடுகளுக்கு உளவியல் கொள்கைகளைப் பயன்படுத்துவதாகும். சில சமயங்களில் உடலுக்கும் மனக் கோளாறுகளுக்கும் மருந்துகளைப் பயன்படுத்துவதை இது குறிக்கிறது. மனநல மருந்துகளையும் பிற மருந்துகளை பரிந்துரைக்க ஒரு மருத்துவ உளவியலாளர் உளநோய் மருந்தியலில் குறிப்பிட்ட தகுதியைப் பெற்றிருக்க வேண்டும்.
# ஆலோசனை உளவியல்

**ஆலோசனை உளவியல்** (*Counseling psychology*) என்பது ஓரு உளவியல் சிறப்பு ஆகும். இது தொழில்சார் ஆலோசனையை மையமாகக் கொண்டு தொடங்கியது. ஆனால் பின்னர் அதன் முக்கியத்துவத்தை 'சரிசெய்தல் ஆலோசனையாக' நகர்த்தியது. பின்னர் அனைத்து சாதாரண உளவியல் உளச்சிகிச்சைகளுக்குமாக விரிவடைந்தது. ஆலோசனை உளவியலுக்கு திருமணம், குடும்ப ஆலோசனை, மறுவாழ்வு ஆலோசனை, மருத்துவ மனநல ஆலோசனை, கல்வி ஆலோசனை போன்ற பல துணைப்பிரிவுகள் உள்ளன. ஒவ்வொரு அமைப்பிலும், அவை அனைத்தும் ஒரே வழிகாட்டுதல்களைப் பின்பற்ற வேண்டும்.
# 13வது சினிமா எக்ஸ்பிரஸ் விருதுகள்

**13வது சினிமா எக்ஸ்பிரஸ் விருதுகள்** (*13th Cinema Express Awards*) என்பது 14 சூன் 1993 அன்று வழங்கப்பட்ட விருதுகளாகும். இந்த விருதுகள் சிறந்த தென்னிந்திய திரைப்படங்களுக்கு வழங்கப்படுவதாகும். இவை 1992 இல் வெளியான திரைப்படங்களுக்கு வழங்கபட்டன. விருதுகள் மார்ச் மாதம் அறிவிக்கப்பட்டன.
# 13வது சினிமா எக்ஸ்பிரஸ் விருதுகள்

## தமிழ்

| சிறந்த படம் | கமல்ஹாசன் | *தேவர் மகன்* |  |
| --- | --- | --- | --- |
| சிறந்த நடிகர் | கமல்ஹாசன் | *தேவர் மகன்* |  |
| சிறந்த நடிகர் (சிறப்பு விருது) | இரசினிகாந்து | *அண்ணாமலை* |  |
| சிறந்த நடிகை | ரேவதி | *தேவர் மகன்* |  |
| சிறந்த நடிகை (சிறப்பு விருது) | சுகன்யா | *சின்ன கவுண்டர்* |  |
| சிறந்த இயக்குநர் | மணிரத்னம் | *ரோஜா* |  |
| சிறந்த இயக்குநர் (சிறப்பு பரிந்துரை) | பரதன் | *தேவர் மகன்* |  |
| சிறந்த கதையாசிரியர் | கே. பாக்யராஜ் | *சுந்தர காண்டம்* |  |
| சிறந்த உரையாடல் எழுத்தாளர் | லியாகத் அலி கான் | *தாய் மொழி* |  |
| சிறந்த பாடலாசிரியர் | வைரமுத்து | *ரோஜா* |  |
| சிறந்த அறிமுக நடிகர் | விஜய் | *நாளைய தீர்ப்பு* |  |
| சிறந்த அறிமுக நடிகை | ரஞ்சிதா | *நாடோடித் தென்றல்* |  |
| சிறந்த அறிமுக இயக்குநர் | செல்வா | *தலைவாசல்* |  |
| சிறந்த வில்லன் | நாசர் | *தலைவாசல்* |  |
| சிறந்த இசையமைப்பாளர் | ஏ. ஆர். ரஹ்மான் | *ரோஜா* |  |
| சிறந்த ஒளிப்பதிவாளர் | பி. சி. ஸ்ரீராம் | *தேவர் மகன்* |  |
| சிறந்த நடன இயக்குநர் | எம். சுந்தரம் | *சூரியன்* |  |
| சிறந்த சண்டை பயிற்சியாளர் | விக்ரம் தர்மம் | *தேவர் மகன்* |  |
| சிறந்த நகைச்சுவை நடிகர் | கவுண்டமணி | *சூரியன்* |  |
| சிறந்த நகைச்சுவை நடிகை | மனோரமா | பல்வேறு |  |
| சிறந்த பின்னணிப் பாடகர் | எஸ். பி. பாலசுப்பிரமணியம் | *செந்தமிழ் பாட்டு* |  |
| சிறந்த பின்னணிப் பாடகி | மின்மினி | *ரோஜா* |  |
| சிறந்த குழந்தை நட்சத்திரம் | பேபி ஸ்ரீதேவி | *அம்மா வந்தாச்சு* |  |
| சிறந்த நடிகர் (சிறப்பு விருது) | ஆர். சரத்குமார் | *சூரியன்* | } |
# 13வது சினிமா எக்ஸ்பிரஸ் விருதுகள்

## தெலுங்கு

| சிறந்த படம் | வீ. மதுசூதன ராவ் | *சுவாதி கிரணம்* |  |
| --- | --- | --- | --- |
| சிறந்த நடிகர் | வெங்கடேஷ் | *சாந்தி* |  |
| சிறந்த நடிகை | விஜயசாந்தி | *மொண்டி மொகுடு பெண்டி பெல்லாம்* |  |
| சிறந்த இயக்குநர் | கே. விஸ்வநாத் | *சுவாதி கிரணம்* | } |
# 13வது சினிமா எக்ஸ்பிரஸ் விருதுகள்

## மலையாளம்

| சிறந்த படம் | ஜி. பி. விஜயகுமார் | *ராஜசில்பி* |  |
| --- | --- | --- | --- |
| சிறந்த நடிகர் | மம்மூட்டி | *கவுரவர்* |  |
| சிறந்த நடிகை | அஞ்சு | *கவுரவர்* |  |
| சிறந்த இயக்குநர் | ஜோஷி | *கவுரவர்* | } |
# 13வது சினிமா எக்ஸ்பிரஸ் விருதுகள்

## சாலிடேர் எக்சலென்சி விருதுகள்

இந்த துறையில் திரைப்பட தயாரிப்பாளரும், இயக்குநருமான ஜி. வி. ஐயருக்கும், பின்னணிப் பாடகர் பி. சுசீலாவுக்கும், கலை இயக்குநர் ஆர். கிருஷ்ணமூர்த்திக்கும், படத்தொகுப்பு இரட்டையர்கள் பி. லெனின்- வி. டி. விஜயன் ஆகியோருக்கு வழங்கப்பட்டன.
# இராஜ்நந்த்கான் மக்களவைத் தொகுதி

**இராஜ்நந்த்கான் மக்களவைத் தொகுதி** (*Rajnandgaon Lok Sabha constituency*) என்பது இந்திய மாநிலமான சத்தீசுகரில் உள்ள ஒரு மக்களவை தொகுதி.
# இராஜ்நந்த்கான் மக்களவைத் தொகுதி

## சட்டமன்றப் பிரிவுகள்

இராஜ்நந்த்கான் மக்களவைத் தொகுதி மக்களவைத் தொகுதி பின்வரும் எட்டு சட்டமன்றத் தொகுதிகளை உள்ளடக்கியது.
| 71 | பண்டாரியா | கபீர்த்தம் | பாவனா போக்ரா | பாஜக |  |
| --- | --- | --- | --- | --- | --- |
| 72 | கவுர்தா | விஜய் சர்மா | பாஜக |  |  |
| 73 | கைராகர் | கைராகர் | யசோதா வர்மா | இதேகா |  |
| 74 | தாங்கர்கார் (ப.இ.) | ராஜ்நந்தகான் | ஹர்ஷிதா சுவாமி பாகேல் | இதேகா |  |
| 75 | இராஜ்நந்த்கான் | ராமன் சிங் | பாஜக |  |  |
| 76 | தாங்கர்கான் | தலேஷ்வர் சாஹு | இதேகா |  |  |
| 77 | குஜ்ஜி | போலாராம் சாஹு | இதேகா |  |  |
| 78 | மொக்லா-மன்பூர் (ப.கு.) | மோலா-மன்பூர் | இந்திராசா மாண்டவி | இதேகா | } |
# இராஜ்நந்த்கான் மக்களவைத் தொகுதி

## நாடாளுமன்ற உறுப்பினர்கள்

| 1957 | இராஜா பகதூர் சிங் | இந்திய தேசிய காங்கிரசு |
| --- | --- | --- |
| 1962 |  |  |
| 1967 | பத்மாவதி தேவி |  |
| 1971 | இராம்சகாய் பாண்டே |  |
| 1977 | மதன் திவாரி | ஜனதா கட்சி |
| 1980 | சிவேந்திர பகதூர் சிங் | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | தர்மபால் சிங் குப்தா | பாரதிய ஜனதா கட்சி |
| 1991 | சிவேந்திர பகதூர் சிங் | இந்திய தேசிய காங்கிரசு |
| 1996 | அசோக் சர்மா | பாரதிய ஜனதா கட்சி |
| 1998 | மோதிலால் வோரா | இந்திய தேசிய காங்கிரசு |
| 1999 | ரமன் சிங் | பாரதிய ஜனதா கட்சி |
| 2004 | பிரதீப் காந்தி |  |
| 2007^ | தேவ்ரத் சிங் | இந்திய தேசிய காங்கிரசு |
| 2009 | மதுசூதன் யாதவ் | பாரதிய ஜனதா கட்சி |
| 2014 | அபிசேக் சிங் |  |
| 2019 | சந்தோஷ் பாண்டே |  |
| 2024 | } |  |
- ^ இடைத் தேர்தலைக் குறிக்கிறது
# மச்சிவாரா போர்

**மச்சிவாரா போர்** அல்லது **மாச்சிவாடா போர்** (*Battle of Machhiwarra*) முகலாயப் பேரரசிற்கும் சூர் பேரரசிற்கும் இடையே நடைபெற்றது.
# மச்சிவாரா போர்

## பின்னணி

இஸ்லாம் ஷா சூரி மரணத்திற்குப் பிறகு, சூர் பேரரசு ஒரு உள்நாட்டுப் போரில் ஈடுபட்டது, அங்கு அரியணைக்கான பல்வேறு போட்டியாளர்கள் மேலாதிக்கத்திற்காக ஒருவருக்கொருவர் போராடினர். நசிருதீன் உமாயூன் காபூலில் இருந்து ஒரு இராணுவத்தை அணிதிரட்டியபோது, சிக்கந்தர் சா சூரி இப்ராஹிம் சா சூரி எதிரான தனது போராட்டத்தில் ஈடுபட்டிருந்தார். இவர் 1555 பிப்ரவரியில் ரோடாசு கோட்டை மற்றும் லாகூர் ஆகிய இடங்களைக் கைப்பற்றினார். இவரது படைகளின் மற்றொரு பிரிவு தீபால்பூர் மற்றும் ஜலந்தரைக் கைப்பற்றியது. இவர்களின் படைப்பிரிவில் ஒன்று சிர்ஹிந்தை நோக்கி முன்னேறியது.
# மச்சிவாரா போர்

## போர்

சிக்கந்தர் அவர்களைத் தடுக்க நசீப் கான் மற்றும் டார்டார் கான் ஆகியோரின் கீழ் 30,000 பேரைக் கொண்ட படையை அனுப்பினார், ஆனால் அவர்கள் மாச்சிவாடாவில் முகலாய இராணுவத்தால் தோற்கடிக்கப்பட்டனர், இது முகலாயர்களால் ஆக்கிரமிக்கப்பட்ட சிர்ஹிந்துக்கு வழியைத் திறந்தது.
# மச்சிவாரா போர்

## பின் விளைவு

உமாயூன் சுர் நிலங்களில் தனது படையெடுப்பைத் தொடர்ந்தார், அதைத் தொடர்ந்து சிர்ஹிந்த் போரில் வெற்றி பெற்றதால் உமாயூன் முகலாயப் பேரரசை மீண்டும் நிறுவ முடிந்தது.
# அக்பர்பூர் மக்களவைத் தொகுதி

**அக்பர்பூர் மக்களவைத் தொகுதி** (*Akbarpur Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்த தொகுதி 2008ஆம் ஆண்டில் நடைமுறைக்கு வந்தது.
# அக்பர்பூர் மக்களவைத் தொகுதி

## சட்டசபை பிரிவுகள்

| 206 | அக்பர்பூர்-ரனியா | கான்பூர் தேஹத் | பிரதிபா சுக்லா | பாஜக |
| --- | --- | --- | --- | --- |
| 210 | பித்தூர் | கான்பூர் நகர் | அபிஜித் சிங் சங்கா | பாஜக |
| 211 | கல்யாண்பூர் | நீலிமா கட்டியார் | பாஜக |  |
| 217 | மகாராஜ்பூர் | சதீஷ் மஹானா | பாஜக |  |
| 218 | கட்டம்பூர் (ப.இ.) | சரோஜ் குரீல் | அத (சோ) |  |
இந்த சட்டப்பேரவைத் தொகுதிகள் முன்பு முந்தைய பில்கார் மற்றும் கட்டம்பூர் (ப.இ.) நாடாளுமன்றத் தொகுதிகளில் இருந்தன.
# அக்பர்பூர் மக்களவைத் தொகுதி

## நாடாளுமன்ற உறுப்பினர்கள்

| 2009 | ராஜா ராம் பால் | இந்திய தேசிய காங்கிரசு |
| --- | --- | --- |
| 2014 | தேவேந்திர சிங் | பாரதிய ஜனதா கட்சி |
| 2019 |  |  |
| 2024 |  |  |
# இலித்தியம் அறுபுளோரோசிடாணேட்டு

**இலித்தியம் அறுபுளோரோசிடாணேட்டு** (*Lithium hexafluorostannate*) என்பது Li<sub>2</sub>SnF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இலித்தியம் அறுபுளோரோசிடாணேட்டு

## தயாரிப்பு

அம்மோனியம் அறுகுளோரோசிடாணேட்டு, இலித்தியம் கார்பனேட்டு மற்றும் புளோரின் வாயு ஆகியவற்றை 400 பாகை செல்சியசு வெப்பநிலையில் வினைபுரியச் செய்து அல்லது ஐதரோபுளோரிக் அமிலத்துடன் இலித்தியம் சிடானேட்டை வினைபுரியச் செய்து இலித்தியம் அறுபுளோரோசிடாணேட்டு சேர்மத்தைத் தயாரிக்கலாம்.
# இலித்தியம் அறுபுளோரோசிடாணேட்டு

## பண்புகள்

இலித்தியம் அறுபுளோரோசிடாணேட்டு ஒற்றைச்சரிவச்சுப் படிக அமைப்பில் வெள்ளை நிறப் படிகங்களை உருவாக்குகிறது.  
ஓர் இருநீரேற்றாகவும் இலித்தியம் அறுபுளோரோசிடாணேட்டு உருவாகிறது.
# கெனிங்காவ் மக்களவைத் தொகுதி

கெனிங்காவ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து கெனிங்காவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# கெனிங்காவ் மக்களவைத் தொகுதி

## கெனிங்காவ் மாவட்டம்

கெனிங்காவ் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கெனிங்காவ் நகரம். கெனிங்காவு மாவட்டம் 3,533 சதுர கி.மீ. பரப்பளவைக் கொண்டது. இதன் மேற்கில் குரோக்கர் தேசியப் பூங்கா; மற்றும் தென் கிழக்கில் துருஸ்மாடி மலையும் (*Mount Trus Madi*) எல்லைகளாக உள்ளன.  
சபா மாநிலத்தின் உட்பகுதி பிரிவு, மாநிலத்தின் தென்மேற்கு பகுதியில் அமைந்து உள்ளது. சபா மாநிலத்தின் பரப்பளவில் 24.9%; அதாவது 18,298 சதுர கி.மீ.; சபாவின் மொத்த மக்கள் தொகையில் ஏறக்குறைய 14.7% கொண்டு உள்ளது. உட்பகுதி பிரிவில் உள்ள மிகப் பெரிய நகரம் கெனிங்காவ்.
# கெனிங்காவ் மக்களவைத் தொகுதி

## கெனிங்காவ் நகரம்

கெனிங்காவ் நகரம் என்பது சபா மாநிலத்தின் ஐந்தாவது பெரிய நகரம் ஆகும். மாநிலத் தலைநகர் கோத்தா கினபாலுவில் இருந்து 180 கி.மீ. தொலைவில் அமைந்து இருந்தாலும்; தம்புனான், தெனோம் ஆகிய இரு பெரும் நகரங்களுக்கும் இடையில் இந்த நகரம் அமைந்து உள்ளது.  
கெனிங்காவ் நகரத்தில் முக்கியமாக கடசான், மூருட், சீனர்கள், பஜாவ் மக்கள் வசிக்கின்றனர். செம்பனைத் தோட்டங்களில் கணிசமான அளவிற்கு இந்தோனேசிய மக்கள் பணிபுரிகின்றனர். ஒரு காலத்தில் இலவங்கப்பட்டை மற்றும் வெப்பமண்டல மரங்களுக்கு பெயர் பெற்ற இடமாக விளங்கியது.
# கெனிங்காவ் மக்களவைத் தொகுதி

## கெனிங்காவ் மக்களவைத் தொகுதி

| கெனிங்காவ் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P127 | 1974-1977 | இசுடீபன் ராபர்ட் எவன்ஸ்
*(Stephen Robert Evans)* | ****
**** |
| 1977-1978 | அரிஸ் சாலே
*(Harris Salleh)* | ****
<small></small> |  |  |
| 5-ஆவது மக்களவை | 1978-1982 | இசுடீபன் ராபர்ட் எவன்ஸ்
*(Stephen Robert Evans)* | ****
**** |  |
| 6-ஆவது மக்களவை | 1982-1986 | அகமத் சா உசைன் தம்பக்காவ்
*(Ahmad Shah Hussein Tambakau)* | ****
<small></small> |  |
| 7-ஆவது மக்களவை | P142 | 1986-1990 | ஜோசப் பைரின் கித்திங்கான்
*(Joseph Pairin Kitingan)* | ****
<small></small> |
| 8-ஆவது மக்களவை | 1990-1995 | ****
<small></small> |  |  |
| 9-ஆவது மக்களவை | P157 | 1995-1999 |  |  |
| 10-ஆவது மக்களவை | 1999-2004 | **** |  |  |
| 11-ஆவது மக்களவை | P180 | 2004-2008 | ****
<small></small> |  |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018-2020 | ஜெப்ரி கித்திங்கான்
*(Jeffrey Kitingan)* | **** |  |
| 2020–2022 | ****
<small> </small> |  |  |  |
| 15-ஆவது மக்களவை | 2022–தற்போது வரையில் | } |  |  |
# பயன்பாட்டு உளவியல்

**பயன்பாட்டு உளவியல்** அல்லது **பிரயோக உளவியல்** (*Applied psychology*) என்பது மனிதன், விலங்கு என்பவற்றின் நடத்தை, அனுபவம் ஆகியவற்றின் நடைமுறை சிக்கல்களைத் தீர்க்க உளவியல் முறைகளையும் அறிவியல் உளவியல் கண்டுபிடிப்புகள் ஆகியவற்றின் பயன்பாடு ஆகும். கல்வி, நிறுவன உளவியல், வணிக மேலாண்மை, சட்டம், நலம், தயாரிப்பு வடிவமைப்பு, பணிச்சூழலியல், நடத்தை உளவியல், உந்துதலின் உளவியல், உளநிலைப் பகுப்பாய்வு, நரம்பியல், மனநோய் சிகிச்சை அறிவியல், மன நலம் ஆகியவை உளவியல் கொள்கைகளின் பயன்பாட்டால் தாக்கத்திற்குட்பட்ட சில பகுதிகளாகவும் அறிவியல் கண்டுபிடிப்புகளாகவும் உள்ளன. பயன்பாட்டு உளவியலின் சில பகுதிகளாக ஆலோசனை உளவியல், தொழில்துறை மற்றும் நிறுவன உளவியல், பொறியியல் உளவியல், தொழில்சார் சுகாதார உளவியல், சட்ட உளவியல், பாடசாலை உளவியல், விளையாட்டு உளவியல், சமுதாய உளவியல், நரம்புசார் உளவியல், மருத்துவ உளவியல் மற்றும் மருத்துவச் சிகிச்சை உளவியல், பரிணாம உளவியல், மனித காரணிகள், தடயவியல் உளவியல், போக்குவரத்து உளவியல் போன்றன காணப்படுகின்றன.
# இராம்சார் இடம்

இந்தியாவில் உள்ள இராம்சார் தளமாகும்.]]  
**இராம்சார் இடம்** (*Ramsar site*) அல்லது இராம்சார் தளம் என்பது இராம்சார் மாநாட்டின் கீழ் பன்னாட்டு முக்கியத்துவம் வாய்ந்ததாக வரையறுக்கப்பட்ட ஓர் ஈரநிலத் தளமாகும். இது இராம்சார் உடன்படிக்கை அல்லது ஈரநில உடன்படிக்கையின் கீழ் நிறுவப்பட்டது. இராம்சார் உடன்படிக்கை 1971 பிப்ரவரி 2 அன்று ஐக்கிய நாடுகள் கல்வி, அறிவியல் பன்னாட்டு நிறுவன (யுனெஸ்கோ) ஆதரவின் கீழ் ஈரானின் இராம்சாரில் கையெழுத்திடப்பட்ட ஒரு பன்னாட்டுச் சுற்றுச்சூழல் ஒப்பந்தமாகும். இது 21 திசம்பர் 1975 அன்று நடைமுறைக்கு வந்தது. அப்போது இது போதுமான எண்ணிக்கையிலான நாடுகளால் அங்கீகரிக்கப்பட்டது. இது ஈரநிலங்களைப் பாதுகாப்பது மற்றும் ஈரநில வளங்களைப் புத்திசாலித்தனமாக பேண்தகுநிலைப் பயன்பாடு செய்வது தொடர்பான தேசிய நடவடிக்கை மற்றும் பன்னாட்டு ஒத்துழைப்பை வழங்குகிறது.
# இராம்சார் இடம்

## தளப் பட்டியல்கள்

இலாப நோக்கற்ற அமைப்பான பன்னாட்டு ஈரநிலங்கள் இராம்சார் தளங்கள் தகவல் சேவை வழியாக இராம்சார் தரவுத்தளத்திற்கான அணுகலை வழங்குகிறது.
# இராம்சார் இடம்

## இராம்சார் தள அளவுகோல்கள்

பின்வரும் ஒன்பது நிபந்தனைகளில் ஏதேனும் ஒன்று பொருந்தினால் ஓர் ஈரநிலத்தைப் பன்னாட்டு அளவில் முக்கியமானதாகக் கருதலாம்.  
- அளவுகோல் 1: "பொருத்தமான உயிர் புவியியல் பிராந்தியத்திற்குள் காணப்படும் இயற்கை அல்லது இயற்கையுடன் பொருந்திய ஈரநில வகை, அரிய அல்லது தனித்துவமான தன்மையைக் கொண்டுள்ளது".
- அளவுகோல் 2: "பாதிக்கப்படக்கூடிய, ஆபத்தான அல்லது ஆபத்தான ஆபத்தான உயிரினங்கள் அல்லது அச்சுறுத்தப்பட்ட சுற்றுச்சூழல் சமூகங்களை ஆதரிக்கிறது".
- அளவுகோல் 3: "ஒரு குறிப்பிட்ட உயிர் புவியியல் பிராந்தியத்தின் உயிரியல் பன்முகத்தன்மையைப் பராமரிப்பதற்கு முக்கியமான தாவர மற்றும்/அல்லது விலங்கு சிற்றினங்களின் எண்ணிக்கையை ஆதரிக்கிறது".
- அளவுகோல் 4: "தாவர மற்றும்/அல்லது விலங்கு இனங்களை அவற்றின் வாழ்க்கைச் சுழற்சிகளில் ஒரு முக்கியமான கட்டத்தில் ஆதரிக்கிறது, அல்லது பாதகமான சூழ்நிலைகளில் அடைக்கலம் அளிக்கிறது".
- அளவுகோல் 5: "20,000 அல்லது அதற்கு மேற்பட்ட நீர்ப் பறவைகளைத் தொடர்ந்து ஆதரிக்கிறது".
- அளவுகோல் 6: "ஓர் இனத்தின் அல்லது நீர்ப்பறவையின் துணையினத்தின் மக்கள்தொகையில் 1% தனிநபர்களைத் தொடர்ந்து ஆதரிக்கிறது".
- 7. "இது உள்நாட்டு மீன் துணையினங்கள், சிற்றினங்கள் அல்லது குடும்பங்கள், வாழ்க்கை வரலாற்று நிலைகள், சிற்றினங்கள் தொடர்புகள் மற்றும்/அல்லது ஈரநில நன்மைகள் மற்றும்/அல்லது மதிப்புகளின் பிரதிநிதிகளாக இருக்கும் மக்கள்தொகையின் குறிப்பிடத்தக்க விகிதத்தை ஆதரிக்கிறது, இதன் மூலம் உலகளாவிய உயிரியல் பன்முகத்தன்மைக்குப் பங்களிக்கிறது".
- அளவுகோல் 8: "மீன்களுக்கான முக்கியமான உணவு ஆதாரமாகும், முட்டையிடும் நிலம், நாற்றங்கால் மற்றும்/அல்லது இடம்பெயரும் பாதை, மீன் இருப்புக்கள், ஈரநிலத்திற்குள் அல்லது வேறு இடங்களில், சார்ந்துள்ளது".
- அளவுகோல் 9: "ஓர் இனத்தின் மக்கள்தொகையில் அல்லது ஈரநிலத்தைச் சார்ந்துள்ள பறவைகள் அல்லாத விலங்கு சிற்றினங்களின் துணையினங்களில் 1% உயிரிகளைத் தொடர்ந்து ஆதரிக்கிறது".
# இராம்சார் இடம்

## வகைப்பாடு

ஈரநில வகைப்பாட்டிற்கான இராம்சார் வகைப்பாடு முறை என்பது இராம்சார் மாநாட்டின் நோக்கங்களுக்காக முக்கிய வகையான ஈரநிலங்களை விரைவாக அடையாளம் காண்பதற்கான ஒரு வழிமுறையாக இராம்சார் மாநாட்டிற்குள் உருவாக்கப்பட்ட ஈரநில வகையீடு ஆகும்.
# இராம்சார் இடம்

## வகைப்பாடு

### கடல்/கடலோர ஈரநிலங்கள்

(**G**) (**G**) (**D**)  
- உப்பு நீர்
- நிரந்தரமான
- (**A**) (நிரந்தர ஆழமற்ற கடல் நீர்: கடல் விரிகுடாக்கள் மற்றும் நீரிணை உட்படக் குறைந்த அலை 6 மீட்டருக்கும் குறைவான ஆழம் கொண்ட கடல்வழிகள்
- (**B**) கடல் நீர்வாழ் படுக்கைகள்: கெல்ப் காடுகள் மற்றும் கடற்புல் படுக்கைகள், மற்றும் வெப்பமண்டலக் கடல் புல்வெளிகள் உள்ளிட்ட நீருக்கடியில் உள்ள தாவரங்கள்
- (**C**) பவளப்பாறைகள்
- கடற்கரை:
- (**D**) பாறை சூழ் கடல் கடற்கரைகள்
- (**E**) மணல், கூழாங்கற்கள் அல்லது கூழாங்கல் உடைய கடற்கரை
- உப்பு அல்லது உவர்நீர்:
- அலையிடை நிலை
- (**G**) அலையிடை சேற்றுப்பகுதி, மணல் அல்லது உப்பு தட்டைப்பகுதி
- (**H**) இடைப்பட்ட சதுப்பு நிலங்கள்
- (**I**) அலையிடைக் காடுகள் நிறைந்த ஈரநிலங்கள்
- கடற்கரைக்காயல் (Lagoons):
- (**J**) கடலோர உவர்நீர்/உப்பு கடற்காயல்
- கழிமுக நீர் நிலைகள்
- (**F**) கழிமுக நீர்நிலைகள்
- உப்பு, உவர்நீர் அல்லது சுத்தமான நீர்
- நிலத்தடி
- (Zk**(a)**) சிதைந்த மற்றும் பிற நிலத்தடி நீர்நிலைகள்
- நன்னீர்
- கடற்காயல்:
- (**K**) கடலோர நன்னீர் கடற்காயல்
# இராம்சார் இடம்

## வகைப்பாடு

### உள்நாட்டு ஈரநிலங்கள்

- நன்னீர்
- நீரோட்டம்
- நிரந்தரமான
- நிரந்தர உள்நாட்டு ஆற்றுக் கழிமுகம் (LL)
- நிரந்தர ஆறுகள்/சிற்றோடைகள்/நீரோடைகள் (M)
- நன்னீர் நீரூற்றுகள், பாலைவனச் சோலை (Y)
- பருவகால/இடைப்பட்ட ஆறுகள்/சிற்றோடைகள்/நீரோடைகள் (NN)
- ஏரிகள்/குளங்கள்
- நிரந்தர> 8 ஹெக்டேர் (**O**)
- நிரந்தர <8 ஹெக்டேர் (Tp)
- பருவகால/இடைப்பட்ட பகுதி > 8 எக்டர் (**பி.**
- பருவகால இடைப்பட்ட பகுதி <8 எக்டேர் (Ts)
- கனிம மண்ணில் சதுப்பு நிலங்கள்
- நிரந்தர (மூலிகை நிறைந்த இடங்கள்)
- நிரந்தர/பருவகால/இடைப்பட்ட (புதர் நிறைந்த இடங்கள்)
- நிரந்தர/பருவகால/இடைப்பட்ட (மரங்கள் நிறைந்த இடங்கள்)
- பருவகால/இடைப்பட்ட (மூலிகை நிறைந்த இடங்கள்)
- கரி மண்ணில் சதுப்பு நிலங்கள்
- நிரந்தர (காடுகள் அல்லாத)
- நிரந்தர (காடுகள்) (Xp)
- கனிம அல்லது கரி மண்ணில் சதுப்பு நிலங்கள்
- கனிம அல்லது கரி மண்ணில் சதுப்பு நிலங்கள்/அதிக உயரப் பகுதிகள் (பனிநிலை)
- கனிம அல்லது கரி மண்ணில் சதுப்பு நிலங்கள்/துருவப்பகுதி (Vt)
- உப்பு, உவர்நீர் அல்லது கார நீர்
- ஏரிகள்
- நிரந்தரமான ஏரிகள் (Q)
- பருவகால/இடைப்பட்ட ஏரிகள் (R)
- சதுப்பு நிலங்கள்/குளங்கள்
- நிரந்தரக் குளங்கள் (Sph)
- பருவகால/இடைப்பட்ட குளங்கள் (Ss)
- நன்னீர், உப்பு, உவர்நீர் அல்லது கார நீர்
- புவிவெப்பவியல் (**Zg**)
- நிலத்தடிப் பகுதிகள் (Zk)
# இராம்சார் இடம்

## வகைப்பாடு

### மனிதனால் உருவாக்கப்பட்ட ஈரநிலங்கள்

- (**1**) நீர்வாழ் உயிரின வளர்ப்பு குளங்கள்
- (**2**) குளங்கள் (பண்ணை மற்றும் இருப்பு குளங்கள், சிறிய இருப்புத் தொட்டிகள் அல்லது 8 ஹெக்டேர் பரப்பளவில்)
- (**3**) நீர்ப்பாசன நிலம்
- (**4**) பருவகால வெள்ளம் சூழ் விவசாய நிலம்
- (**5**) உப்பு தளங்கள்
- (**6**) நீர் சேமிப்புப் பகுதிகள்/நீர்த்தேக்கங்கள்
- (**7**) அகழ்வாராய்ச்சி தளங்கள்
- (**8**) கழிவுநீர் சுத்திகரிப்பு பகுதிகள்
- (**9**) கால்வாய்கள் மற்றும் வடிகால் கால்வாய்கள் அல்லது பள்ளங்கள்
- **(Zk)(c)** மனிதனால் உருவாக்கப்பட்ட சுண்ணாம்புக் கரடு மற்றும் பிற நிலத்தடி நீர்நிலைகள்
# அயோத்தி மக்களவைத் தொகுதி

**பைசாபாத் மக்களவைத் தொகுதி** (*Faizabad Lok Sabha constituency*) என்பது வட இந்திய மாநிலமான உத்தரப் பிரதேசத்தி<nowiki/>ல் உள்ள 80 மக்களவைத் தொகுதிகளில் ஒன்றாகும். இதில் அயோத்தி நகரம் மற்றும் பைசாபாத் நகரம் அடங்கும்.
# அயோத்தி மக்களவைத் தொகுதி

## சட்டமன்றப் பிரிவுகள்

தற்போது, பைசாபாத் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:
| 270 | தரியாபாத் | பாராபங்கி | சதீசு சர்மா | பாஜக |
| --- | --- | --- | --- | --- |
| 271 | உருதௌலி | அயோத்தி | ராம் சந்திர யாதவ் | பாஜக |
| 273 | மில்கிப்பூர் (ப.இ.) | **காலியாக உள்ளது** |  |  |
| 274 | பிகாப்பூர் | அமித் சிங் சவுகான் | பாஜக |  |
| 275 | அயோத்தி | வேத பிரகாசு குப்தா | பாஜக | } |
# அயோத்தி மக்களவைத் தொகுதி

## நாடாளுமன்ற உறுப்பினர்கள்

| 1957 | ராஜா ராம் மிசுரா | இந்திய தேசிய காங்கிரசு |  |
| --- | --- | --- | --- |
| 1962 | பிரிஜ் பாசி லால் |  |  |
| 1967 | ராம் கிருஷ்ண சின்ஹா |  |  |
| 1971 |  |  |  |
| 1977 | அனந்த்ராம் ஜெய்சுவால் | ஜனதா கட்சி |  |
| 1980 | ஜெய் ராம் வர்மா | இந்திய தேசிய காங்கிரசு |  |
| 1984 | நிர்மல் கத்ரி | இந்தியத் தேசிய காங்கிரசு |  |
| 1989 | மித்ராசென் யாதவ் | இந்தியப் பொதுவுடமைக் கட்சி |  |
| 1991 | வினய் கட்டியார் | பாரதிய ஜனதா கட்சி |  |
| 1996 |  |  |  |
| 1998 | மித்ராசென் யாதவ் | சமாஜ்வாதி கட்சி |  |
| 1999 | வினய் கட்டியார் | பாரதிய ஜனதா கட்சி |  |
| 2004 | பகுஜன் சமாஜ் கட்சி |  |  |
| 2009 | நிர்மல் கத்ரி | இந்திய தேசிய காங்கிரசு |  |
| 2014 | லல்லு சிங் | பாரதிய ஜனதா கட்சி |  |
| 2019 |  |  |  |
| 2024 | அவதேஷ் பிரசாத் | சமாஜ்வாதி கட்சி | } |
# டெட்ராயீத்தாக்சிமெத்தேன்

**டெட்ராயீத்தாக்சிமெத்தேன்** (*Tetraethoxymethane*) என்பது C<sub>9</sub>H<sub>20</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருதுகோள் நிலையிலுள்ள ஆர்த்தோகார்போனிக் அமிலம் (C(OH)<sub>4</sub>) முழுமையாக எத்திலேற்றம் செய்யப்பட்டால் முறையாக டெட்ராயீத்தாக்சிமெத்தேன் உருவாகும். (ஆர்த்தோகார்போனிக் அமிலம் எர்லன்மேயர் விதியையும் மீறுகிறது, தனி நிலையில் நிலைப்புத்தன்மையும் அற்றது). டெட்ராயெத்தில் ஆர்த்தோகார்பனேட்டு என்ற பெயராலும் இச்சேர்மம் அழைக்கப்படுகிறது.
# டெட்ராயீத்தாக்சிமெத்தேன்

## வரலாறு

டெட்ராயீத்தாக்சிமெத்தேன் முதன் முதலில் 1864 ஆம் ஆண்டில் விவரிக்கப்பட்டது.
# டெட்ராயீத்தாக்சிமெத்தேன்

## தயாரிப்பு

மிகவும் நச்சுத்தன்மை வாய்ந்த முக்குளோரோநைட்ரோமெத்தேனில் இருந்து டெட்ராயீத்தாக்சிமெத்தேன் தயாரிக்கலாம் என புத்தகங்களில் அறியப்படுகிறது. குறிப்பாக 46 அல்லது 49 சதவீதம் முதல் 58% வரை மட்டுமே விளைபொருள் கிடைக்கும் என்றும் கூறப்படுகிறது:  
குறைந்த நச்சுத்தன்மை கொண்ட முக்குளோரோ அசிட்டோநைட்ரைல் (முக்குளோரோநைட்ரோமெத்தேனுடன் ஒப்பிடும்போது) சேர்மத்தில் வினையைத் தொடங்கி, அதிக விளைபொருளைப் (85% வரை). சிக்கலான எதிர்வினைகளைத் தவிர்த்து, ஓர் அமுக்கவடு கலனில் உயர்ந்த வெப்பநிலையில் கார்பன் டைசல்பைடுடன் ஈரால்கைல்வெள்ளீய ஈரால்காக்சைடுகளின் வினையால் தயாரிப்பது ஒரு மாற்று தயாரிப்பு வினையாகும்.  
தாலசுயீத்தாக்சைடுடன் உலர் மெத்திலீன் இருகுளோரைடிலுள்ள கார்பன் டை சல்பைடை வினைபுரியச் செய்து தயாரிப்பது மற்றொரு தயாரிப்பு முறையாகும்.  
சோடியம் ஈத்தாக்சைடு, வெள்ளீயன்(IV)குளோரைடு மற்றும் கார்பன் டை சல்பைடு ஆகியவற்றில் இருந்து நேரடியாகத் தயாரிப்பது மிக சமீபத்திய தயாரிப்பு முறையாகும்.
# டெட்ராயீத்தாக்சிமெத்தேன்

## பண்புகள்

டெட்ராயீத்தாக்சிமெத்தேன் தெளிவான, நறுமணம் அல்லது பழ வாசனை கொண்ட நீர்மமாகும். குறைந்த பாகுத்தன்மை கொண்டுள்ளது. வலுவான அமிலங்கள் மற்றும் வலுவான காரங்களுடன் சேரும்போது நிலைப்புத்தன்மையை இழக்கிறது.
# டெட்ராயீத்தாக்சிமெத்தேன்

## பயன்கள்

டெட்ராயீத்தாக்சிமெத்தேன் ஒரு கரைப்பானாகவும், பீனால்கள் மற்றும் கார்பாக்சிலிக் அமிலங்கள் போன்ற கார்பன் ஐதரசன் கொண்ட அமில சேர்மங்களின் ஆல்கைலேற்றத்திற்கும் பயன்படுத்தப்படுகிறது. கூடுதலாக, இது அமின்கள், ஈனால் ஈதர்கள் மற்றும் சல்போனமைடுகளுடன் வினைபுரிகிறது. இதன் மூலம் இருமூலக்கூறு வளைய சேர்மங்களைப் பெறலாம். இவ்வகை ஆர்த்தோகார்பனேட்டுகள் சில தொழில்துறை பயன்பாடுகளைக் கொண்டுள்ளன.
# ஜெப்ரி கித்திங்கான்

**ஜெப்ரி கித்திங்கான்** (ஆங்கிலம்; *Jeffrey Kitingan*; மலாய்: *Datuk Seri Panglima Dr Jeffrey Gapari Kitingan*) (பிறப்பு: 22 அக்டோபர் 1948) என்பவர் ஒரு மலேசிய அரசியல்வாதி ஆவார். 2023-ஆம் ஆண்டு தொடங்கி இவர் சபா துணை முதலமைச்சர் II பதவி வகிக்கிறார்.  
சனவரி 2023 இல், சபா மாநிலத்தில் ஏற்பட்ட அரசியல் நெருக்கடியின் காரணமாக புங் மொக்தார் ராடின் *(Bung Moktar Radin)* என்பவருக்குப் பதிலாக ஜெப்ரி கித்திங்கான் சபா மாநிலத்தின் துணை முதல்வராக நியமிக்கப்பட்டார். இவர் சபா தாயக ஒற்றுமை கட்சி *(Homeland Solidarity Party)* கட்சியின் நிறுவனர் மற்றும் முதல் தலைவரும் ஆவார்.  
சபா தாயக ஒற்றுமை கட்சி என்பது சபா மாநிலத்தின் ஆளும் சபா மக்கள் கூட்டணியின் *(GRS)* ஓர் உறுப்புக் கட்சி; மற்றும் பெரிக்காத்தான் நேசனல் (*PN)* கூட்டணியின் முன்னாள் உறுப்புக் கட்சி ஆகும்.
# ஜெப்ரி கித்திங்கான்

## பதவிகள்

- சபா துணை முதலமைச்சர் I (2018)
- சபா வேளாண்மை; உணவுத் தொழில் துறை அமைச்சர் (2020–2023)
- சபா துணை முதலமைச்சர் II (2020–2023)
- சபா வேளாண்மை; மீன்பிடி அமைச்சர் (2023–)
- சபா துணை முதலமைச்சர் I (2023–)
- சபா வேளாண்மை; உணவுத் தொழில் துறை அமைச்சர் (2023–)
- மலேசிய உள்ளூராட்சி மேம்பாட்டு துணை அமைச்சர் (2020)
- மலேசிய சுற்றுலா, கலை மற்றும் பண்பாட்டு துணை அமைச்சர் (2020)
- கெனிங்காவ் மக்களவைத் தொகுதி உறுப்பினர் (மே 2018 - )
- தம்புனான் சட்டமன்ற உறுப்பினர் (மே 2018 - )
# ஜெப்ரி கித்திங்கான்

## பொது

ஜெப்ரி கித்திங்கான், கோத்தா மருடு நகரில் பிறந்தார். ஆனாலும் இவர் தம்புனான் மாவட்டத்தைச் சேர்ந்தவர். இவர் ஆர்வர்டு பல்கலைக்கழகத்தில் பொது நிர்வாகத் துறையில் முதுகலை பட்டம் பெற்று, பின்னர் 1984-ஆம் ஆண்டில் தப்ஸ் பல்கலைக்கழகத்தில் *(Tufts University)* முனைவர் பட்டம் பெற்றார்.  
இவரின் சகோதரர் ஜோசப் பைரின் கித்திங்கான் 1985 முதல் 1994 வரை |சபாவின் முதலமைச்சராகப் பணியாற்றினார்.
# ஜெப்ரி கித்திங்கான்

## அரசியல்

இவர் ஒரு சர்ச்சைக்குரிய அரசியல்வாதியாக அறியப்படுகிறார். சபா மாநிலத்தை மலேசிய கூட்டமைப்பில் இருந்து பிரிக்க சதி செய்ததாகக் குற்றம் சாட்டப்பட்டது. பின்னர் பாரிசான் நேசனல் கட்டுப்பாட்டில் இருந்த மலேசிய மத்திய அரசாங்கத்தால், உள்நாட்டுப் பாதுகாப்புச் சட்டத்தின் கீழ் விசாரணையின்றி தடுத்து வைக்கப்பட்டார். இருப்பினும் இது அரசியல் உள்நோக்கம் கொண்டது என்று அவரின் ஆதரவாளர்கள் வாதிடுகின்றனர். இவர் பலமுறை அரசியல் கட்சி மாறியவர் என்பதும் குறிப்பிடத்தக்கது.  
1990-இல், அவர் தன் சகோதரர் ஜோசப் பைரின் கித்திங்கான் தலைமை தாங்கிய ஐக்கிய சபா கட்சியின் மூலமாக *(PBS)* தன் அரசியல் வாழ்க்கையைத் தொடங்கினார்.
# ஜெப்ரி கித்திங்கான்

## அரசியல்

### ஐக்கிய சபா கட்சியின் வீழ்ச்சி

இருப்பினும், 1994-ஆம் ஆண்டு சபா மாநிலத் தேர்தலுக்குப் பிறகு, அவர் தன் சகோதரரையும் ஐக்கிய சபா கட்சியையும் கைவிட்டு மக்கள் நீதி முன்னணி *(AKAR)* கட்சியில் சேர்ந்தார். இதுவே சபா மாநிலத்தில் ஐக்கிய சபா கட்சியின் வீழ்ச்சிக்கு வழிவகுத்தது. அவர் புதிதாகச் சேர்ந்த மக்கள் நீதி முன்னணி கட்சியின் உயர்ப் பதவிக்கு வர முயற்சிகள் செய்தார். ஆனால் தோல்வியடைந்தார். மீண்டும் ஐக்கிய சபா கட்சியில் இணைந்தார்.  
இருப்பினும், 2000-ஆம் ஆண்டில், அவர் மீண்டும் ஐக்கிய சபா கட்சியில் இருந்து விலகி, சபா ஐக்கிய மக்கள் கட்சியில் *(Parti Bersatu Rakyat Sabah) (PBRS)* சேர்ந்தார். சபா ஐக்கிய மக்கள் கட்சியைக் கைப்பற்ற முயன்றார். ஆனால் மீண்டும் தோல்வியடைந்தார். பின்னர் அவர் 2002-இல் சபா ஐக்கிய மக்கள் கட்சியில் *(PBRS)* இருந்து வெளியேறி ஐக்கிய பாசோக்மோமோகான் கடாசான் மூருட் அமைப்பில் (UPKO) சேர முயன்றார்.
# ஜெப்ரி கித்திங்கான்

## அரசியல்

### ஐக்கிய பாசோக்மோமோகான் கடசான் மூருட் அமைப்பு

இருப்பினும், அவர் ஐக்கிய பாசோக்மோமோகான் கடாசான் மூருட் அமைப்பில் *(UPKO)* இருந்து தன் உறுப்பினர் விண்ணப்பத்தை விரைவாக மீட்டுக் கொண்டார். மூன்றாவது முறையாக மீண்டும் ஐக்கிய சபா கட்சியில் *(PBS)* சேர முயன்றார். ஆனால் ஐக்கிய சபா கட்சி அவரை மீண்டும் கட்சிக்குள் வரவேற்கவில்லை.  
2003-இல், அவர் ஐக்கிய மலாய் தேசிய அமைப்பான அம்னோவில் *(UMNO)* சேர இருமுறை விண்ணப்பித்தார். முதல்முறை கோலாலம்பூரில் உள்ள அம்னோ தலைமையகம் மூலம் விண்ணப்பிக்கப்பட்டது. ஆனால் அந்த விண்ணப்பம் நிராகரிக்கப்பட்டது.
# ஜெப்ரி கித்திங்கான்

## அரசியல்

### மக்கள் நீதிக் கட்சி

பின்னர் அவர் தன் சட்டமுறைப் பெயரான "கபாரி பின் கித்திங்கான் @ ஜெப்ரி கித்திங்கான்" *(Gapari bin Kitingan @ Geoffrey Kitingan)* எனும் பெயரைப் பயன்படுத்தி, சபா கெனிங்காவ் அம்னோ கிளையின் மூலமாக விண்ணப்பித்தார். அவரின் விண்ணப்பம் தவறுதலாக ஏற்றுக் கொள்ளப்பட்டது. இருப்பினும், அம்னோ உயர்மட்டக் குழுவினர் தங்களின் தவற்றை உணர்ந்தவுடன், அவர்கள் உடனடியாக ஜெப்ரி கித்திங்கானின் உறுப்பினர்த் தகுதிக்குத் தடை விதித்தனர்.  
2006-இல் மக்கள் நீதிக் கட்சியில் *(PKR)* ஏற்றுக்கொள்ளப்படும் வரை அவர் எந்த ஒரு கட்சியையும்; எந்த ஒரு கூட்டணியையும் சாராதவராக இருந்தார். மக்கள் நீதிக் கட்சியில் சேர்ந்த பிறகு அங்கு அவர் அந்தக் கட்சியின் துணைத் தலைவரானார்.  
2008-ஆம் ஆண்டு பொதுத் தேர்தலில், கெனிங்காவ் மக்களவைத் தொகுதியில் தன் சகோதரர் ஜோசப் பைரின் கித்திங்கான் அவர்களை எதிர்த்துப் போட்டியிட்டார். ஆனால் தோல்வி அடைந்தார்.  
ஜெப்ரி கித்திங்கான், மலேசிய அரசியல் வட்டாரத்தில் ஓர் அரசியல் "தவளை" என அழைக்கப்படுவது உண்டு. அவருடைய அரசியல் வாழ்க்கை முழுவதும் அவரின் தன் விருப்பத்திற்காக கட்சித் தாவல் மேற்கொண்டதால் அவ்வாறு அறியப்படுகிறார். அதற்கு அவர், சபா அரசியலில் கட்சித் தாவல் என்பது பொதுவான நடைமுறையாகும் என்றார்.
# ஜெப்ரி கித்திங்கான்

## விருதுகள்

### மலேசிய விருதுகள்

- :
- - Order of Meritorious Service (**PJN**) – **Datuk** (2021)  
- :
- - Order of Kinabalu (**PGDK**) – **Datuk** (1987)
- - Order of Kinabalu (SPDK) – **Datuk Seri Panglima** (2020)
# இந்தோ சீன வன ஓணான்

**இந்தோ சீன வன ஓணான்** அல்லது ஜெர்டன் வன ஓணான் என பொதுவாக அறியப்படும் *(Calotes jerdoni-கலோட்சு ஜெர்டோனி)*, அகாமிடே சேர்ந்த ஒரு பல்லி சிற்றினமாகும். இந்தச் சிற்றினம் சீனா மற்றும் தெற்காசியாவில் மட்டுமே காணப்படும் அகணிய உயிரி.
# இந்தோ சீன வன ஓணான்

## சொற்பிறப்பியல்

*ஜெர்டோனி* என்ற சிற்றினப் பெயர் பிரித்தானிய உயிரியலாளர் தாமசு சி. ஜெர்டனின் நினைவாக இடப்பட்டுள்ளது. பொதுவான பெயர்களில் பச்சை வன ஓணான், பச்சை தோட்டப் பல்லி, இந்தோசீன வனப் பல்லி மற்றும் ஜெர்டனின் வன ஓணான் ஆகியவை அடங்கும்.
# இந்தோ சீன வன ஓணான்

## விளக்கம்/அடையாளம்

**உடல் அமைப்பு:** தட்டையான உடலுடன் காணப்படும் இந்த ஓணான் கலோட்டசு மரியா போலக் காணப்படும். முதுகு மற்றும் பக்கவாட்டு செதில்கள் மேல்நோக்கிக் காணப்படும்.  
**வண்ணம்:** முதுகுப்புறம் ஆழ்ந்த பச்சை நிறத்துடன் கூடிய மஞ்சள், ஆரஞ்சு அல்லது பழுப்பு நிறப் புள்ளிகளுடன் காணப்படும். ஆனால் பல சந்தர்ப்பங்களில் சில நொடிகளுக்குத் தன் உடலை அடர் பழுப்புநிறமாக மாற்றும் திறனுடையது.  
**நீளம்:** இது அதிகபட்சமாக 38.5 செ.மீ. நீளம் வரை வளரக்கூடியது. பொதுவாக இதன் சராசரி நீளம் 32 செ.மீ.
# இந்தோ சீன வன ஓணான்

## பரவலும் வாழிடமும்

வங்கதேசம், பூட்டான், சீனா (மே. யுன்னான், ஜிசாங் = திபெத்து) இந்தியா (அசாம் & சில்லாங்கில் உள்ள காசி மலைகள் மற்றும் மியான்மர் ஆகிய பகுதிகளில் காணப்படுகிறது  
நிலப்பரப்பு மற்றும் தாவர சூழ் பகுதிகள் உள்ளிட்ட பல வகையான காடுகளில் காணப்படும். இவை மரமேறுவதில் திறமையானவை. மரங்கள் மற்றும் புதர்களின் மீது வேகமாக நகரும் தன்மையுடையன. இது பகல் நேரத்தில் சுறுசுறுப்பாக உள்ளது.
# இந்தோ சீன வன ஓணான்

## உணவு

பூச்சியுண்ணியான இந்தோ சீன வன ஒணான் பெரும்பாலும் பூச்சிகளை உணவாக உட்கொள்கின்றன. ஆனால் சில நேரங்களில் பறவை-முட்டைகள், குஞ்சுகளையும் தவளையும் உண்ணுகின்றன.